Wimbledoni turniir

**Wimbledoni tenniseturniir** (inglise **The Championships Wimbledon**) on igal aastal juunis-juulis Suurbritannias toimuv tennisevõistlus. Wimbledoni turniir kuulub tipptennise suure slämmi turniiride hulka.

Wimbledon tenniseturniir toimub All England Lawn Tennis and Croquet Clubi ülikiiretel muruväljakutel. Kaks nädalat kestev tenniseturniir viiakse läbi kaheksateistkümnel väljakul, mängude arv on ligi 800.

Vastavalt Wimbledoni turniiri reeglitele peavad Wimbledoni turniiril kõik tennisistid kandma platsil valget tenniseriietust.

## Ajalugu
Aastal 1875 otsustas All-England Croquet Club rajada Londoni lähedal paiknevasse Wimbledoni tenniseväljaku. Tennis sai selles klubis peagi populaarseks ning klubi nimele tuli lisada sõna "tennis". Aastal 1877 korraldas klubi sellel väljakul esimese turniiri harrastajatele, pannes võitjale välja ajakirja The Field hõbedase rändkarika.

Võisteldi vaid meesüksikmängus ning osavõtjaid oli 22. Tennisistide riietus koosnes tol ajal flanellsärgist, lipsust, pikkadest pükstest ja mütsist, mis kõik olid valged.

Esimese turniiri võitis Spencer Gore, kes kasutas mängus tugevalt lõigatud altpallingut (ülaltservi veel ei tuntud) ja pahandas paljusid võrgu juurde jooksmisega, sest üldiselt mängiti tollal ainult tagajoonel. Finaalkohtumist jälgis 200 vaatajat, kes olid pileti eest maksnud ühe šillingi. 

Aastal 1884 korraldati esimesed võistlused meespaarismängus ja naiste üksikmängu turniir, mille võitis Maud Watson. Naispaarismäng võeti kavva 1913, sest varem arvati, et see mänguliik pole pealtvaatajate jaoks küllalt huvitav. Elukutselistele avati turniir 1968 ja sellest ajast alates loetakse Wimbledoni võistlust mitteametlikeks muruväljaku maailmameistrivõistlusteks.
## Wimbledoni tenniseturniiri võitjad

*Wimbledoni tenniseturniiri võitjad võistluste kaupa:*

* Meeste üksikmäng
* Naiste üksikmäng
* Meeste paarismäng
* Naiste paarismäng
* Segapaarismäng

## Eestlased Wimbledonis

Eestlastest parimatena on Kaia Kanepi jõudnud 2010. ja 2013. aastal veerandfinaali ning Toomas Leius kolmel korral kolmandasse ringi. Kolmandasse ringi jõudis ka Anett Kontaveit 2017., 2018. ja 2019. aastal.

Wimbledoni noorteturniiri on võitnud üksikmängus (1959. aastal) Toomas Leius ja paarismängus (2016. aastal) Kenneth Raisma.

## Galerii

File:The Royal Gallery at Centre Court, Wimbledon.jpg|1. väljak
File:The Crowd at Centre Court, Wimbledon.jpg|Publik 1. väljakul
File:The Centre Court, Wimbledon.jpg|1. väljak
File:The decision of In or Out with the help of Technology at Wimbledon.jpg|Kotkasilmatehnoloogia
File:The Wimbledon Shop.jpg|Wimbledoni pood
File:Wimbledon scoreboard.jpg|Punktitabloo 
File:Wimbledon court No. 1.JPG|1. väljak
File:Court 4 Wimbledon.JPG|4. väljak
File:Court 15 Wimbledon.JPG|15. väljak
File:Court 17 Wimbledon.JPG|17. väljak
File:Court 19 Wimbledon.JPG|19. väljak
File:Wimbledon Queue Bridge.JPG|Sild pääsemaks Wimbledoni
File:Score board Wimbledon.jpg|Punktitabloo 12. väljakul
File:Cmglee London Wimbledon Championships venue aerial.jpg|Pealtvaade kompleksile
File:Wimbledon trophies.jpg|Auhinnatrofeed
File:Woodbridge Wimbledon 2004.jpg|2004. aasta auhinnatrofee


## Vaata ka
* Austraalia lahtised meistrivõistlused tennises
* Prantsusmaa lahtised meistrivõistlused tennises
* USA lahtised meistrivõistlused tennises

## Viited

## Välislingid
*Wimbledoni turniiri koduleht